b"\n_START_ARTICLE_\nConstituci\xc3\xb3 Boliviana 2007\n_START_PARAGRAPH_\nEl dia 10 de desembre de 2007, el parlament bolivi\xc3\xa0 vota una constituci\xc3\xb3 proposada pel MAS. Aquesta, \xc3\xa9s acceptada amb grans aldarulls, ja que l'oposici\xc3\xb3 va marxar de l'hemicicle durant la votaci\xc3\xb3. Tot i aix\xc3\xad, va ser aprovada i port\xc3\xa0 un gran canvi per Bol\xc3\xadvia i els seus habitants, pels quals suposava un estat i una societat plurals des del punt de vista pol\xc3\xadtic, econ\xc3\xb2mic, jur\xc3\xaddic, cultural i ling\xc3\xbc\xc3\xadstic. _NEWLINE_La nova constituci\xc3\xb3 reconeix un estat democr\xc3\xa0tic, participatiu, representatiu i comunitari, sistema democr\xc3\xa0tic acord amb el Socialisme del segle XXI. Tamb\xc3\xa9 s'estructuren els nous fonaments de l'economia boliviana basats en la generaci\xc3\xb3 de treball digne, contribuir a la reducci\xc3\xb3 de les desigualtats, erradicar la pobresa i protegir el medi ambient. Autoritza a l'estat a intervenir durant tot el proc\xc3\xa9s de producci\xc3\xb3 per a garantir-la i l'obliga a superar la depend\xc3\xa8ncia de l'exportaci\xc3\xb3 de mat\xc3\xa8ries primeres per a promulgar una economia realment productiva. _NEWLINE_Quant a la propietat privada, \xc3\xa9s reconeguda sempre que no afecti a l'inter\xc3\xa8s col\xc2\xb7lectiu. Aix\xc3\xb2 deixa fora a especuladors, latifundistes i a persones amb interessos monopolitzadors o oligopolitzadors. De la mateixa manera es respecta el dret a la successi\xc3\xb3 heredit\xc3\xa0ria i es defensa la inviolabilitat del patrimoni. D'altra banda, es fomenta el treball cooperatiu, la petita empresa, el sector agrari, l'artesanal i els serveis per mitj\xc3\xa0 de l'acc\xc3\xa9s al cr\xc3\xa8dit estatal i gr\xc3\xa0cies a diverses ajudes."